Rapport fra Banegruppa 2023

Banegruppa har i 2023 Bestått av:

Oddvar Kjøs som leder, Thore Olseng, Bjørgan Hansen, Kay Harlem, Trond Løkke og Thomas Korneliussen.

Oddvar representerer banegruppa i styringsgruppa for rehabiliterings prosjektet.

**Møter.**

Det er gjennomført 2 møter hvor det er behandlet 8 saker som er referatført.

**Utviklingsplan for banen.**

Banegruppa har utarbeidet en tiltaksplan med forslag til utbedringer på banen i tillegg til det pågående rehabiliterings prosjektet. Tiltakene hensyntas i budsjettet for 2024.

**Dugnader.**

Det er holdt jevnlige dugnader gjennom hele året med rydding og felling av trær langs banen, og diverse andre arbeider.

På hull 6 er området ved bjella forbedret med påfylling av masser over fjell området og det er lagt ferdiggress.

Ved ny green 9A er det drenert, planert og lagt ferdiggress.

Rulle gruppa under ledelse av Jon Tegneby har rullet greenene en gang i uka hele sesongen.

Bunkerne er raket to ganger i uken av Cato Rasmussen. Det er også skjært kanter på bunkerne.

I sum er det i år utført ca 2.500 dugnadstimer på banen.

Sarpsborg 11. februar 2023

For banegruppa - Oddvar Kjøs